
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,
              Nr.26/774/26.08.2002         
amenajarea teritoriului Si echilibru 

          

 
ecologic 




Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Crizbav, judeţul Braşov, trimisă comisiei noastre cu adresa nr.171 din 24 iunie 2002, în vederea dezbaterii şi avizării în fond.


La întocmirea raportului comisia a avut în vedere şi avizul favorabil al Consiliului Legislativ cu nr. 726 din 19 iunie 2002, precum şi Punctul de vedere de asemenea favorabil al Guvernului, exprimat prin adresa nr.3402/MRP/21.06.2002. 



Prin obiectul de reglementare şi conţinutul său, propunerea legislativă se încadrează în categoria legilor organice.

 PRESEDINTE,

IOAN OLTEAN

amenajarea teritoriului Si echilibru 

          

 
ecologic 

RAPORT

asupra propunerii legislative privind înfiinţarea comunei Crizbav,

judeţul Braşov.
Cu adresa nr. 171 din 24 iunie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obiţnuită, avizării în fond  şi întocmirii raportului asupra propunerii legislative privind înfiinţarea comunei Crizbav, judeţul Braşov.


La întocmirea raportului comisia a avut în vedere şi avizul favorabil al Consiliului Legislativ cu nr. 726 din 19 iunie 2002, precum şi Punctul de vedere de asemenea favorabil al Guvernului exprimat prin adresa nr.3402/MRP/21.06.2002. 

Propunerea legislativă are ca obiect de reglementare modificarea organizării administrative a teritoriului Romîniei , prin înfiinţarea comunei Crizbav, judeţul Braşov. Localitatea Crizbav este în prezent sat component al comunei Hălchiu, ca urmare a împărţirii administrative din anul 1968.


Comuna Hălchiu are conform prevederilor Legii nr.2/1968 privind  organizarea administrativă a teritoriului României, 4 sate componente: Hălchiu care este şi reşedinţa acestei comune, Crizbav, Cutuş şi Satu Nou.


Populaţia comunei este de 5682 locuitori , potrivit recensământului din anul 1992.


Iniţiativa legislativă are în vedere îmbunătăţirea actualei organizări administrativ - teritoriale la nivelul unor comune din judeţul Braşov, prin înfiinţarea comunei Crizbav, în conformitate cu dorinţele exprimate de locuitorii comunei. Astfel, referendumul organizat de consiliul local al comunei Hălchiu în condiţiile prevederilor Legii nr.3/2000, arată că din cei 4323 de cetăţeni cu drept de vot s-au pezentat la vot 2355, dintre aceştia 2275 votând pentru înfiinţarea comunei Crizbav.


Noua comună Crizbav se va organiza prin preluarea satelor Crizbav şi Cutuş  de la comuna Hălchiu , iar reşedinţa acesteia va fi în satul Crizbav.


Comuna Crizbav , va avea o populaţie de 2820 locuitori iar ca dotări dispune de : sediu pentru primărie, 2 şcoli generale, 2 cămine culturale , 1 punct farmaceutic şi de asistenţă medicală, sediu pentru postul de poliţie şi jandarmerie, mai multe lăcaşuri de cult..


Principala activitate a locuitorilor se desfăşoară în agricultură şi zootehnie iar activităţile economice şi comerciale sunt asigurate de 12 agenţi economici şi de producţie. În Crizbav funcţionează două gatere, cinci tâmplării, obrutărie , o instalaţie de prelucrare a laptelui, o moară de măcinat. 

Este de reţinut faptul că satele  Crizbav  şi Cutuş care vor forma noua unitate administrativ-teritorială sunt racordate la reţelele de alimentare cu energie electrică, apă şi canalizare.

Actuala comună Hălchiu va rămâne cu satele Hălchiu şi Satu Nou având o populaţie de 2862 locuitori, elemente de dotare şi echipare corespunzătoare, îndeplinind condiţiile stabilite prin Legea nr. 351/2001.


Având în vedere că sunt îndeplinite criteriile stabilite prin anexa nr.IV. pct.4.0, din legea sus-amintită , comisia propune adoptarea propunerii legislative. 

În raport cu obiectul reglementării şi conţinutul său, propunerea legislativă se  încadrează potrivit prevederilor art. 72 alin.(3) lit.o) din Constituţia României în categoria legilor organice.

La lucrările comisiei din data de 1 iulie 2002  au fost prezenţi 25 deputaţi din totalul de 26 membri ai Comisiei pentru administraţie publică, amenajarea teritoriului şi echilibru ecologic.

Raportul a fost adoptat cu 17 voturi pentru, 2 voturi împotrivă  şi 2 abţineri.  de către membrii comisiei participanţi la dezbateri.

În urma dezbaterilor, comisia propune admiterea cu modificări a propunerii legislative. 









I. Amendamente admise.


În urma dezbaterilor, comisia propune adoptarea propunerii legislative cu următoarele amendamente:

Nr. crt.
Textul iniţial
Textul propus de comisie

(autorul amendamentului)
Motivarea propunerii amendamentului

1.

2.



Art.1. – (1) Se înfiinţează comuna Crizbav, judeţul Braşov, prin preluarea satelor Crizbav şi Cutuş de la comuna Hălchiu, judeţul Braşov. Reşedinţa comunei Crizbav se stabileşte în satul Crizbav.

  
(2) Comuna Hălchiu are în componenţă satele Hălchiu şi Satu Nou.

  

Art.1. - (1) Se înfiinţează comuna Crizbav, judeţul Braşov, având în componenţă satele Crizbav şi Cutuş care provin din comuna Hălchiu, judeţul Braşov. Reşedinţa comunei Crizbav se stabileşte în satul Crizbav.


(2) Comuna Hălchiu are în componenţă satele Hălchiu şi Satu Nou, iar ca reşedinţă satul Hălchiu.



(propunerea comisiei)



Reformularea are în vedere ca textul art.1 să fie în  concordanţă cu celelalte acte normative cu obiect similar.

Aceeaşi motivare ca la alin.(1).

3.


Art.3 din propunerea legislativă devine art.2.


Art.2. (1) Până la constituirea potrivit legii, a autorităţilor publice locale în comuna Crizbav, judeţul Braşov, rezolvarea problemelor curente se va asigura de doi delegaţi numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii.


(2) Salarizarea persoanelor prevăzute la alin.(1) se va face potrivit reglementărilor legale în vigoare, din bugetul comunei Crizbav.



(propunerea comisiei)



Pentru  o  mai bună sistematizare a prevederilor textului de lege şi totodată o corelare cu celelalte acte normative care au acelaşi obiect de reglementare.

4.

5.

6.

Art.2. – (1) Consiliul Judeţean Braşov, împreună cu Direcţia Generală a Finanţelor Publice şi Controlului Financiar de Stat a judeţului Braşov şi Consiliul Local al comunei Hălchiu vor repartiza veniturile şi cheltuielile actalului buget al comunai Hălchiu între comunele prevăzute la art.1 


(2) De la data intrării în vigoare a prezentei legi, veniturile şi cheltuilile care în condiţiile legii revin de drept comunei Crizbav, vor fi admninistrate şi gestionate prin autorităţile locale ale acestei noi comune, iar echilibrarera bugetului local se va realiza pe seama sumelor defalcate din impozitul pe salarii, în limita prevederilor aprobate , în anul 2002, pe ansamblul judeţului Braşov.   


(3) Bugetul comunei Crizbav pe anul 2002 se va elabora de către delegatul desemnat prin ordin al prefectului, cu atribuţiile de primar şi se va aproba de către prefectul judeţului Braşov şi preşedintele Consiliului  Judeţean Braşov, cu avizul Direcţiei Generale a Finanţelor Publice şi Controlului Financiar de Stat a judeţului Braşov.


(4) ) Operaţiunile de predare-primire se vor face pe bază de protocoale încheiate între actualul primar al comunei Hălchiu şi delegatul desemnat prin ordin al prefectului, cu atribuţii de primar al comunei Crizbav şi vor fi confirmate de delegaţia permanentă a Consiliului judeţean Braşov.

Art.2 din propunerea legislativă devine art.3.


Art.3. – (1) Consiliul Judeţean Braşov şi delegaţii împuterniciţi conform prevederilor art.2 alin.(1), împreună cu Direcţia generală a finanţelor publice a judeţului Braşov şi Consiliul local al comunei Hălchiu, vor repartiza veniturile şi cheltuielile actualului buget al comunei Hălchiu între comunele prevăzute la art.1.


(2) De la data intrării în vigoare a prezentei legi, veniturile şi cheltuielile care în condiţiile legii revin de drept comunei Crizbav, vor fi administrate şi gestionate prin autorităţile locale ale acestei noi comune, iar echilibrarea bugetului local se va realiza pe seama sumelor defalcate din unele venituri ale bugetului de stat, în limita prevederilor aprobate, în anul 2002, pe ansamblul judeţului Braşov.


(3) Bugetul comunei Crizbav pe anul 2002 se va elabora de către delegaţii prevăzuţi la alin.1, cu avizul Direcţiei generale a finanţelor publice a judeţului Braşov.


(4) Operaţiunile de predare-primire se vor face pe bază de protocoale încheiate între actualul primar al comunei Hălchiu şi delegatul desemnat prin ordin al prefectului, cu atribuţii de primar al comunei Crizbav.

 

(propunerea comisiei)



Aceeaşi motivare ca la nr. crt. 3  din raport şi totodată introducerea în text a denumirii corecte a Direcţiei generale a finanţelor publice din judeţ.

Reformularea a avut în vedere corelarea cu celelalte acte normative cu obiect de reglementare similar.

Reformularea a avut în vedere corelarea cu celelalte acte normative cu obiect de reglementare similar.



7.

Art.3. - (1) Până la constituirea potrivit legii, a autorităţilor publice locale în comuna Crizbav, judeţul Braşov, rezolvarea problemelor curente se va asigura de doi delegaţi numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii.


(2) Salarizarea persoanelor prevăzute la alin.(1) se va face potrivit reglementărilor legale în vigoare, din bugetul comunei Crizbav.



Art.3 devine art.2.
Textul art.3 se regăseşte în art. 2 propus de comisie, ca urmare a sistematizării conţinutului propunerii legislative şi corelării cu celelalte acte normative cu obiect de reglementare similar..



Art.4. – Până la noile alegeri locale, autorităţile administraţiei publice locale  din comuna Hălchiu, judeţul Braşov, vor funcţiona în componenţa avută la intrarea în vigoare a prezentei legi.




Art.4. – Text nemodificat.




8.

Art. 5.- Anexa la Legea nr. 2/1968 privind organizarea administrativă a teritoriului României, republicată în Buletinul Oficial  nr.54 – 55 din 27 iulie 1981, cu modificările ulterioare, se modifică în mod corespunzător.

Art. 5.- Anexa la Legea nr. 2/1968 privind organizarea administrativă a teritoriului României, republicată în Buletinul Oficial , Partea I, nr.54 – 55 din 27 iulie 1981, cu modificările ulterioare, se modifică în mod corespunzător.


(propunerea comisiei)


Corectare a textului  potrivit normelor de tehnică legislativă. 

 


 PREŞEDINTE,

   SECRETAR,

IOAN OLTEAN

ION FLORESCU

Consilier –arh.Victor Cristea

